CELEX: 32016D1791
Language: sk
Date: 2016-07-12 00:00:00
Title: Rozhodnutie Rady (SZBP) 2016/1791 z 12. júla 2016, o podpise a uzavretí v mene Únie Dohody vo forme výmeny listov medzi Európskou úniou a Stredoafrickou republikou o štatúte vojenskej výcvikovej misie Európskej únie v rámci SBOP v Stredoafrickej republike (EUTM RCA)

11.10.2016   
            
            
               SK
            
            
               Úradný vestník Európskej únie
            
            
               L 274/31
            
         ROZHODNUTIE RADY (SZBP) 2016/1791
   z 12. júla 2016,
   o podpise a uzavretí v mene Únie Dohody vo forme výmeny listov medzi Európskou úniou a Stredoafrickou republikou o štatúte vojenskej výcvikovej misie Európskej únie v rámci SBOP v Stredoafrickej republike (EUTM RCA)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 37, v spojení s článkom 218 ods. 5 a 6 Zmluvy o fungovaní Európskej únie,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 19. apríla 2016 prijala rozhodnutie (SZBP) 2016/610 (1) o vojenskej výcvikovej misii Európskej únie v rámci SBOP v Stredoafrickej republike (EUTM RCA), v ktorom sa stanovuje, že postavenie jednotiek a personálu pod vedením Únie vrátane výsad, imunít a iných záruk potrebných pre splnenie a hladký priebeh ich misie, je predmetom dohody uzavretej podľa článku 37 Zmluvy o Európskej únii (Zmluva o EÚ) a v súlade s postupom stanoveným v článku 218 Zmluvy o fungovaní Európskej únie (ZFEÚ).
            
         
               (2)
            
            
               Po tom, čo Rada prijala 19. apríla 2016 rozhodnutie o poverení začať rokovania na tento účel, vysoká predstaviteľka Únie pre zahraničné veci a bezpečnostnú politiku v súlade s článkom 37 Zmluvy o EÚ dojednala dohodu vo forme výmeny listov medzi Úniou a Stredoafrickou republikou o štatúte misie EUTM RCA v Stredoafrickej republike.
            
         
               (3)
            
            
               V súlade s článkom 5 Protokolu č. 22 o postavení Dánska, ktorý je pripojený k Zmluve o EÚ a ZFEÚ, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa nezúčastňuje na vykonávaní tohto rozhodnutia a teda neprispieva na financovanie tejto misie.
            
         
               (4)
            
            
               Dohoda vo forme výmeny listov by sa mala schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda vo forme výmeny listov medzi Európskou úniou a Stredoafrickou republikou o štatúte vojenskej výcvikovej misie Európskej únie v rámci SBOP v Stredoafrickej republike (EUTM RCA).
   Text dohody vo forme výmeny listov je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu vo forme výmeny listov s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 12. júla 2016
      
         
            Za Radu
         
         
            predseda
         
         P. KAŽMIR
      
   
   
      (1)  Rozhodnutie Rady (SZBP) 2016/610 z 19. apríla 2016 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (Ú. v. EÚ L 104, 20.4.2016, s. 21).